Metrobeampte deur ‘dronk’ motoris doodgeskietFoto: SAPA Sup. Vusi Mabanga, woordvoerder van die metropolisie, sê die motoris het Popi Simphiwe Maseko doodgeskiet waarna hy van die toneel gevlug het. “Die skokkende voorval het plaasgevind toe Maseko en ŉ kollega gereed gemaak het om die motoris na die Pholosong-hospitaal te neem om bloed te trek.” Mabanga sê die man is Maandag in Tsakane in hegtenis geneem en sal na verwagting Dinsdag in die Brakpan-landdroshof verskyn. Mabanga sê Maseko se dood kom nadat ŉ Ekurhuleni-metropolisiebeampte verlede maand op die N3 doodgery is.